
RĪGAS VALSTSPILSĒTAS PAŠVALDĪBAS 

PILSĒTAS ATTĪSTĪBAS DEPARTAMENTS

Dzirnavu iela 140, Rīga, LV-1050, tālrunis 67105800, e‑pasts pad@riga.lv
Rīgā
	
	11.04.2024.
	Nr.
	DA-24-9131-nd

	
	
	
	

	Uz
	09.02.2024
	
	iesniegumu


	 BM-projekts SIA


	Par inženierkomunikāciju trases piesaistēm inženiertīkliem objektam ZĪDA CEĻŠ  ,,Pilsētas sabiedriskā transporta savienojuma mobilitātes punkta Brasa, Rīga (Klusā un Gaujas iela)”


Rīgas valstspilsētas pašvaldības Pilsētas attīstības departaments (turpmāk – PAD) ir saņēmis jūsu 09.02.2024. iesniegumu inženierkomunikāciju trašu ierādei (reģistrēts ar Nr. DA-24-5812-sd un 10.04.2024. DA-24-14383-sd  turpmāk – Iesniegums) un, pamatojoties uz Rīgas domes 07.02.2006. saistošo noteikumu Nr. 38 „Rīgas vēsturiskā centra un tā aizsardzības zonas teritorijas izmantošanas un apbūves noteikumi” 59. punktu un Latvijas būvnormatīvu LBN 008-14 ,,Inženiertīklu izvietojums”, kas apstiprināts ar Ministru kabineta 30.09.2014. noteikumiem Nr. 574 ,,Noteikumi par Latvijas būvnormatīvu LBN 008-14 ,,Inženiertīklu izvietojums”, izskatījis apgaismojuma tīkla, elektrības kabeļa un sakaru kanalizācijas izvietošanas iespējas Klusā un Gaujas ielu šķērsprofilos.

Saskaņā ar  RPA „Rīgas gaisma” 02.05.2024. tehniskajiem noteikumiem Nr. 64/2023, AS ,,Sadales tīkls” 19.04.2023. tehniskajiem noteikumiem Nr. 30AT00-03/TN-52680, Rīgas valstspilsētas pašvaldības aģentūru "Rīgas digitālā aģentūra" 31.05.2023. tehniskajiem noteikumiem Nr. RDA-23-341-nd, ir izstrādāta konkrēta trases piesaiste un 11.04.2024. uzrādīta uz pievienotā topogrāfiskā uzmērījuma plāna ar reģistrācijas Nr. APG-0025, ELT-0089, EST-0018.
Objekts atrodas Valsts nozīmes pilsētbūvniecības pieminekļa „Rīgas pilsētas vēsturiskais centrs” un UNESCO Pasaules kultūras un dabas mantojuma vietas „Rīgas vēsturiskais centrs” aizsardzības teritorijā.

Norādām, ka būvniecības ieceres risinājumus, pirms akceptēšanas PAD, papildus nepieciešams saskaņot ar RP SIA „Rīgas Satiksme”, SIA „Rīgas tilti”, AS „Sadales tīkls”, SIA „Rīgas ūdens”, AS „Gaso”, RPA „Rīgas gaisma”, SIA „Baltcom”, SIA „Tet”, VAS „Latvijas radio un televīzijas centrs”, SIA „Nolan”, AS „Latvenergo ITT”,  AS „Latvijas dzelzceļš”, Rīgas valstspilsētas pašvaldības aģentūru "Rīgas digitālā aģentūra",  Rīgas valstspilsētas pašvaldības Ārtelpas un mobilitātes departamentu un, ja paredzēti virszemes objekti vai ielas seguma atjaunošanas seguma darbi, ar Nacionālās kultūras mantojuma pārvaldi, kā arī saskaņot ar inženierkomunikāciju turētājiem, kuru tiesības tiek skartas, realizējot būvniecības ieceri (saskaņojumus ar inženierkomunikāciju turētājiem/īpašniekiem saņemt uz būvprojekta ģenerālplāna/savietotā projektējamo inženiertīklu plāna).

Vienlaicīgi informējam, ka būvniecības ieceres risinājumus nepieciešams saskaņot ar zemes gabalu īpašniekiem, kuru īpašumi tiek skarti.

Neparedzēt inženiertīklu būvniecību tuvāk par 1,5 m no koka stumbra ārējās malas, vai ģenerālplānā norādīt, ka konkrētā koka tuvumā darbi tiks veikti ar caurdures metodi vai bez mehānismu pielietošanas, nebojājot koku saknes. Ja būvniecības rezultātā ir paredzēta koku ciršana, tad PAD jāiesniedz iesniegums koku ciršanas atļaujas saņemšanai. Papildus vēršam uzmanību, ka ar teritorijā esošo aizsargājamo koku statusu var iepazīties portālā https://georiga.lv/portal/apps/webappviewer/index.html?id=83c992e8c04c4788af9d1cfc78a11c00&locale=lv.

Objekta risinājums skar ģeodēziska tīkla atbalstpunktus, norādām, ka būvniecības ieceres risinājumus pirms akceptēšanas PAD nepieciešams saskaņot ar PAD Topogrāfiskās informācijas uzturēšanas nodaļu.

Ņemt vērā PAD 11.05.2020. izdoto trasi ar reģistrācijas Nr. ŪK-0012 objektam „Ūdensvada tīkla pārbūve Rīga, pie Brasas tilta” Upes, Klusā, Laktas un Gaujas ielās, Rīgā (Pasūtītājs: SIA „Rīgas ūdens”, Projektētājs: SIA „ŪK sistēmu projekti”).

Ņemt vērā PAD 29.12.2020. saskaņoto būvprojektu objektam „Ūdensvada tīkla pārbūve pie Brasas tilta, Rīgā” (Pasūtītājs: SIA „Rīgas ūdens”, Projektētājs: KS „ŪK Projekti”, kura realizācijai izdota būvatļauja Nr. BV-20-2281-abv ).
Būvniecības ieceres risinājumus izstrādāt atbilstoši nostiprinātajām trases ierādes piesaistēm, Latvijas būvnormatīvu, kā arī tehnisko noteikumu prasībām. 

Būvniecības ieceri noformēt atbilstoši Latvijas būvnormatīvam LBN 202-18 ,,Būvniecības ieceres dokumentācijas noformēšana”, kas apstiprināts ar Ministru kabineta 28.08.2018. noteikumiem Nr. 545 ,,Noteikumi par Latvijas būvnormatīvu LBN 202-18 ,,Būvniecības ieceres dokumentācijas noformēšana”” un Ministru kabineta 19.08.2014. noteikumiem Nr. 500 ,,Vispārīgie būvnoteikumi”. Ja paredzēta elektroniska saskaņošana, būvniecības ieceres dokumentāciju izstrādāt elektroniski vienā eksemplārā un pievienot būvniecības informācijas sistēmā, bet, ja būvniecības process noris, neizmantojot būvniecības informācijas sistēmu, tad būvniecības ieceres dokumentāciju izstrādāt ne mazāk kā trīs eksemplāros (būvprojekta oriģināls, divas būvprojekta kopijas). Iesniedzot būvniecības ieceri akceptam, lūdzam iesniegt inženierkomunikāciju projektu risinājumus digitāli (*dwg, *dgn formāts) PAD.

Inženierkomunikāciju trases piesaistu derīguma termiņš ir 2 gadi. 

